Ο **Γιώργος Καλούδης** (γενν. 1973) είναι Έλληνας τσελίστας και λυράρης.

Βιογραφία
---------

Γεννημένος στην Αθήνα, ο Καλούδης είχε το προνόμιο να μεγαλώσει σε οικογένειες με καταγωγή από μουσικόφιλα μέρη (Κρήτη και Κέρκυρα). Έζησε και βίωσε τη μουσική από τις οικογένειες των γονιών του, ακούγοντας πολλούς μουσικούς από διάφορα μουσικά είδη και στιλ. Έτσι, τα περισσότερα συμφωνικά όργανα της ορχήστρας του ήταν διαθέσιμα σε μικρή ηλικία, όπως και κάποια παραδοσιακά μουσικά όργανα. Άρχισε να παίζει πιάνο και ντραμς με τους γονείς του, αλλά η αγάπη του εστιάτηκε στα έγχορδα μουσικά όργανα. Ασχολήθηκε πρώτα με την κρητική λύρα, το μαντολίνο και την κιθάρα από τους παππούδες του, συνεχίζοντας την οικογενειακή παράδοση τεσσάρων γενεών λυράρηδων και μετά το βιολοντσέλο.

### Αθλητική καριέρα

Από το 1988 έως τον Δεκέμβριο του 1997, ο Καλούδης ήταν μέλος της Εθνικής Ομάδας Στίβου, αγωνιζόμενος στα 5 χλμ, 10 χλμ και 20 χλμ βάδην. Το 1990, στο διεθνές πρωτάθλημα βάδην στην Τσεχοσλοβακία, πέτυχε εθνικό ρεκόρ στα 20 χλμ, που καταρρίφθηκε μόλις 22 χρόνια αργότερα, το 2012. Το 1991 στο Ευρωπαϊκό Πρωτάθλημα Εφήβων που έγινε στη Θεσσαλονίκη, με το όνομα Γεώργιος Παπαγιαννάκης, πήρε τη 12η θέση στα 10. χλμ. Εξακολουθεί να είναι ένας από τους 20 κορυφαίους βαδίστες στην Ελλάδα.

### Μουσική καριέρα

Ο Γιώργος Καλούδης σπούδασε βιολοντσέλο στο ωδείο Athenaeum με την Claire Demeulenere και, χάρη στο Πρόγραμμα Φουλμπράιτ, στο Λος Άντζελες με δάσκαλο τον Τεντ Γκριν. Σπούδασε επίσης ένα χρόνο βιολοντσέλο με τον Ρενάτο Ρίπο στην Αθήνα και με τον Βιτάλι Μάσλεβ στο Ρέθυμνο.

Πριν αρχίσει να ηχογραφεί ως σόλο καλλιτέχνης, ήταν μέλος του ελληνικού jazz-fusion group Occasional Dream (Περιστασιακό Όνειρο). 

Η προσωπική του δισκογραφία αποτελείται από εφτά δίσκους: *Truth* (2005), *On the Wind* (2009), *J.S.BACH: Cello Suites on the Cretan lyra* (2016-2017), *Aptera* (2018), *Driopi* (2020), LA REVEUSE: Early Music on the Classical Cretan Lyra (2022).

Ερμήνευσε τις σουίτες βιολοντσέλου του Μπαχ με κρητική λύρα  διατηρώντας τις αυθεντικές τονικές του πρωτότυπου έργου. Αυτή ήταν η πρώτη φορά που ερμηνεύτηκε κλασική μουσική με ένα ελληνικό παραδοσιακό όργανο. Η λύρα που χρησιμοποιούσε για να παίξει τις σουίτες είναι μια παραδοσιακή κρητική λύρα με συμπαθητικές χορδές, κατασκευής Δημήτρη Χιλλ, που σχεδιάστηκε και κατασκευάστηκε ακριβώς για αυτόν τον σκοπό. 

Οι συναυλίες του Γιώργου Καλούδη περιλαμβάνουν συνδυασμό στοιχείων από την κλασική, την άμπιεντ, την τζαζ και τη μουσική του κόσμου. 

  

Ως ερμηνευτής της κλασσικής κρητικής λύρας έχει συνεργαστεί με τη **MusicAeterna orchestra & choir** στο Diaghilev Festival στην Περμ της Ρωσσίας, με την **Utopia orchestra & choir** στο Φεστιβάλ του Σάλζμπουργκ, τη Φιλαρμονική Ορχήστρα της Αγίας Πετρούπολης  και τη Βασιλική Εθνική Ορχήστρα της Σκωτίας. Έπαιξε στο Διεθνές Φεστιβάλ Fringe της Νέας Υόρκης, στη Μπιενάλε της Ρώμης για Νέους Καλλιτέχνες, στο Φεστιβάλ Τζαζ του Μάντσεστερ και στο Celtic Connections, μεταξύ άλλων. 

Έχει παίξει με τους Steve Tavaglione, Sylvan Richardson, Markus Stockhausen, τον σαξοφωνίστα Ντέιβιντ Λιντς, τους πιανίστες Σταύρο Λάντσια και Τάκη Φαραζή και τα γκρουπ Lemoncello, Faros, Furtuna και The Chosen.

Παραπομπές
----------

1. ↑  «Στίβος: Πανελλήνιο ρεκόρ από τον Κώστα Ντεντόπουλο στο βάδην».
2. ↑  «Competitions - European Athletics Under 20 Championships - History - European Athletics». *european-athletics*.
3. ↑  «20 ΚΑΛΥΤΕΡΟΙ/ΕΣ ΟΛΩΝ ΤΩΝ ΕΠΟΧΩΝ - Hellenic Athletics Federation Official Website». *www.segas.gr*.
4. ↑   *Occasional Dream - Περιστασιακό Όνειρο*, ανακτήθηκε στις 2022-01-30
5. ↑  IScreta Interview (in Greek)/
6. ↑  Dissertation from *School of Arts, Histories and Cultures* in *Faculty of Humanities* of *University of Manchester*: Ways Of Understanding - Ethnomusicology and Cretan Lyra
7. ↑  «Performances are vehicles to explore emotions - Cyprus Mail». 28 Οκτωβρίου 2017.
8. ↑  «Title». *www.philharmonia.spb.ru*. Αρχειοθετήθηκε από το πρωτότυπο στις 30 Ιανουαρίου 2022. Ανακτήθηκε στις 30 Ιανουαρίου 2022.

Εξωτερικοί σύνδεσμοι
--------------------

* Επίσημος ιστότοπος
* Σελίδα στο Facebook
* Σελίδα στο Instagram
* Σελίδα στο iTunes
* Σελίδα στο Spotify

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 306376026
* ISNI: 0000 0004 0751 7854
* GND: 1048209229
* MusicBrainz: c5f66a34-c12c-44c8-9492-e213014f2dda

 |

 |